Tado Blindos pušis

Tado Blindos pušis – pušis, augusi Telšių miškų urėdijos Ubiškės girininkijos Byvainės miško 26 kvartale. Aukštis siekė 24 m, skersmuo – 0,8 m. Gamtos paveldo objektu paskelbta 1971 m., o respublikinės reikšmės paminklams priskirta 1987 m.

2016 m. pušis nugriuvo; teigiama, kad taip nutiko dėl to, kad žmonės lupinėjo pušies žievę, pjaustinėjo medį, norėdami įsiamžinti, dėl to buvo pažeistas pušies kamienas.„Nugriuvo Tado Blindos pušis. Turtingai istorinei praeičiai verkiant reikia dėmesio“. Tzinios.lt. Nuoroda tikrinta 2022-02-11. 2019 m. išbraukta iš valstybės saugomų gamtos paveldo objektų sąrašo.„Legendinė Tado Blindos pušis braukiama iš valstybės saugomų gamtos paveldo objektų sąrašo“. Tzinios.lt. Nuoroda tikrinta 2022-02-11.

Pavadinta Tado Blindos, legendomis apipinto „svieto lygintojo“, vardu. Kaip pasakojama, prie šios pušies Blindos vyrai vadui prisiekdavę ištikimybę, aptardavę savo planus. Sakoma, kad čia būdavo teisiami nepaklusnieji.Gediminas Isokas. Lietuvos gamtos paminklai. – Vilnius: Mintis, 1995, 312 psl.

 Išnašos 

Kategorija:Telšių rajono paveldas
Kategorija:Buvę Lietuvos gamtos paveldo objektai